વિષ્ણુપુરાણ 18 પુરાણોમાં સૌથી મહત્વનો અને પ્રાચીન છે. જે શ્રી પરાશર ઋષિ દ્વારા લિખિત છે. તેના પ્રતિપાદ્ય ભગવાન વિષ્ણુ છે, જે સૃષ્ટિના આદિકારણ, નિત્ય, અક્ષય, અવ્યય તથા એકરસ છે. આ પુરાણમાં આકાશ વગેરે ભૂતોનું પારિમાણ, સમુદ્ર, સૂર્ય વગેરેનું પરિમાણ, પર્વત, દેવતાધિની ઉત્પતિ, મનવન્તર, કલ્પ-વિભાગ, સંપૂર્ણ ધર્મ અને દેવર્ષિ તથા રાજર્ષિઓના ચરિત્રનું વિશદ વર્ણન છે. આ પુરાણમાં ભગવાન વિષ્ણુના અવતાર શ્રી કૃષ્ણ સાથે જોડાયેલી વાતો છે.